ዶክተር ኣዎል ኣሎ፦ ኲናት ክትጅምሮ ቀሊል እዩ። ክትውድኦ ግን ከቢድ እዩ። ናብቲ ኲናት ምስተኣትወ፡ ብህልኽ ንማሕበረሰብ ዓለም ምድማጽ ኣይህሉን። ገለ ሚድያታት ከምዝጸብጸበኦ፡ መንግስቲ ፌዴራል ሕቶታት ዘተ ከምዘይቕበልን ብጸቕጢታት ጠጠው ከምዘይብልን እዩ። እቲ ጉዳ ይ ብኲናት ጥራሕ ክፍታሕ እዩ ዝደሊ ዘሎ። ህወሓት’ውን እቲ ነገር ክጓሃሃር ናይ ባዕሉ ተራ ተጻዊቱ እዩ። እቲ ጸገም ብሰላም ክፍታሕ ድሌት ዘለዎ ኣይመስለንን። እንተኾነ፡ ከምዚ ዓይነት ኲናት ቀልጢፉ ኣይውዳእን። ዝደኸመ ክህሉ ይኸውን ግን ግልጺ ብዝኾነ መገዲ ተስዒሩ ኣላሽ/የሻል ዝብል ኣይህሉን። ስለዚ ካብዚ ኲናት ዝኸስብ ኣካል የለን። ኩሉ እዩ ዝጉዳእ። ስለዚ ክግበር ዘለዎ ከምቲ ዝበሃል ዘሎ፡ ክልቲኦም ወገናት ንዘተ ክቕመጡ ካብ ውሽጥን ካብ ደገን ጸቕጢ ክግበረሎም ኣለዎ። እቲ ጸገም ፖለቲካዊ ስለዝኾነ፡ ናይ ስነ ሓሳብ ስለዝኾነ፡ ኢትዮጵያ እንታይ ትምሰል ዝብል ክልቲኦም ንህዝቢ ኢትዮጵያ እንተዝገድፍዎ። ቢቢሲ፡- ህወሓት ንመንግስቲ ኤርትራ ኣብ ፖለቲካ ኢትዮጵያ ብኢድ ኣእታውነት ከኸስስ ጸኒሑ እዩ። እቲ ዶብ እውን ተዓጽዩ እዩ ዘሎ። ንምዃኑ እቲ ዕርቀ ሰላም ኣብ ምንታይ ብርኪ ኣሎ ትብል?
